35. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΟΘΥΠΟΥΡΓΩ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 450/24 της 4/16 Ιαν. 1973 (ΦΕΚ Β΄  30) Περί χορηγήσεως ειδικού επιδόματος εις ενιαίας κατηγορίας προσωπικού Ν.Π.Δ.Δ. αρμοδιότητος Υπουργείου Κοινωνικών Υπηρεσιών. ΄Εχοντες υπ΄ όψιν: 1.Τας διατάξεις α)του αρθρ. 5 παρ. 1 εν συνδυασμώ προς τας τοιαύτας του άρθρ. 9 παρ. 2 του Ν.Δ. 1198/72 «περί του τρόπου ρυθμίσεως των όρων αμοιβής και εργασίας, του επί σχέσει εργασίας ιδιωτικού δικαίου προσωπικού του Δημοσίου των ΟΤΑ και ΝΠΔΔ και τροποποιήσεως διατάξεων της περί συλλογικών συμβάσεων εργασίας νομοθεσίας «β)του άρθρ. 29 της υπ΄ αριθ. 11020/11.7.72 αποφάσεως του πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής. 2.Την υπ΄ αριθ. ΕΠ.5500/222 από 29 Σεπτ. 1972 πρότασιν του Υπουργείου Κοινωνικών Υπηρεσιών. 3.Το γεγονός ότι συντρέχει περίπτωσις αδυναμίας υπογραφής ειδικής συλλογικής συμβάσεως εργασίας δια τας εν προκειμένω κατηγορίας προσωπικού επί σχέσει εργασίας ιδιωτικού δικαίου αποφασίζομεν: Από της ισχύος της παρούσης χορηγείται ειδικόν επίδομα εκ δραχ. 500 μηνιαίως εις τας κάτωθι κατηγορίας προσωπικού επί σχέσει εργασίας ιδιωτικού δικαίου, απασχολουμένου εις τα ακόλουθα Ιδρύματα (ΝΠΔΔ) αρμοδιότητος του Υπουργείου Κοινωνικών Υπηρεσιών. Α΄ Νοσηλευτικά Ιδρύματα Ν.Δ. 2592/53: 1.Εις τους οδηγούς ασθενοφόρων αυτοκινήτων. 2.Εις τους αρχιμαγείρους, μαγείρους, βοηθούς μαγείρων, εργάτας μαγειρείων και διανομής συσιτίου. 3.Εις τους ράπτας-κόπτας. 4.Εις τους τραπεζοκόμους. 5.Εις τους πλύντας και υπευθύνους πλυντηρίων. 6.Εις τους κλιβανείς, απολυμαντάς, αποστειρωτάς και παρασκευαστάς αποστειρωτικού χειρουργείου. 7.Εις τους σιδηρωτάς, στεγνωτάς και πρεσσαδόρους. Σελ. 158,12(α) Τεύχος 614-Σελ. 2 8.Εις τους φύλακας ασφαλείας και δρομείς μεταφορείς. 9.Εις τους βοηθούς νοσηλείας. 10.Εις τους εργασιοθεραπευτάς - απασχολησιοθεραπευτάς. Β΄.Πατριωτικόν Ιδρυμα Κοιν. Προνοίας και Αντιλήψεως: 1.Εις τους αρχιμαγείρους, μαγείρους, βοηθούς μαγείρων. 2.Εις τους ράπτας-επιδιορθωτάς ιματισμού. 3.Εις τους πλύντας και χειριστάς βόθρων. 4.Εις τους τραπεζοκόμους. Γ΄. Λοιπά Ιδρύματα: 1.Εις τους μαγείρους Εθνικών Παιδικών Σταθμών και Εθνικών Αγροτικών Νηπιοτροφείων. 2.Εις τους μαγείρους, ράπτας και πλύντας Εθνικών Ορφανοτροφείων και Οικοτροφείων. 3.Εις τους μαγείρους, βοηθούς μαγείρων, τραπεζοκόμους, πλύντας, σιδηρωτάς και υπευθύνους πλυντηρίων των Ιδρυμάτων Κοινωνικής Προνοίας (Γηροκομεία, Άσυλα Ανιάτων, Πρεβαντόρια), Εθνικού Ιδρύματος Αποκαταστάσεως Αναπήρων και του Εθνικού Ιδρύματος Προστασίας Απόρων Παίδων Μακεδονίας «Ο ΑΡΙΣΤΟΤΕΛΗΣ». 4.Εις τους νοσοκόμους, βοηθούς νοσοκόμους των Πρεβαντορίων, Εθνικού Ιδρύματος Αποκαταστάσεως Αναπήρων και του Εθνικού Ιδρύματος Προστασίας Απόρων Παίδων Μακεδονίας «Ο ΑΡΙΣΤΟΤΕΛΗΣ». 5.Εις τους εργασιοθεραπευτάς και τραυματιοφορείς του Εθνικού Ιδρύματος Αποκαταστάσεως Αναπήρων. 6.Εις τους καθαριστάς, πλύντας, σιδηρωτάς, μαγείρους και τραπεζοκόμους των Κρατικών Σχολών Επισκεπτριών και Αδελφών Νοσοκόμων Αθηνών και Θεσσαλονίκης. Δ΄ Ιδρυμα Κοινωνικών Ασφαλίσεων: 1.Εις τους μαγείρους. 2.Εις τους καθαριστάς μαγειρικών σκευών. 3.Εις τους νοσοκόμους-τραυματιοφορείς. 4.Εις τους πλύντας. Ε΄. Οίκος Ναύτου: 1.Εις τους καθαριστάς. ΣΤ΄ Ναυτικόν Απομαχικόν Ταμείον: 1.Εις τους καθαριστάς. Του ως άνω επιδόματος δικαιούται άπαν το ανωτέρω προσωπικόν ανεξαρτήτως φύλου, ήτοι άρρενες ή θήλεις εφ΄ όσον απασχολούνται υπό την αντίστοιχον ειδικότητα. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 34.Β.β.35 Προσωπικό Νοσηλευτικών Ιδρυμάτων 